# Helmut Wielandt

Helmut Wielandt (Niedereggenen, 19 de desembre de 1910 - Schliersee, 14 de febrer de 2001) va ser un matemàtic alemany.

## Vida i Obra

Wielandt, nascut al sud-oest d'Alemanya, va estudiar matemàtiques física i filosofia a la universitat de Berlín, en la qual es va doctorar el 1935 amb una tesi dirigida per Issai Schur i Erhard Schmidt. En plena època nazi i sense haver tingut cap mena d'activitat política, no hi havia posicions acadèmiques disponibles per a ell, i va haver de treballar al equip editorial de la revista Jahrbuch über die Fortschritte der Mathematik amb un salari molt baix. Finalment, el 1937 es va afiliar al partit nazi i a les SA i el 1938 va ser nomenat professor ajudant de la universitat de Tubinga en la qual va obtenir l'habilitació docent l'any següent. Tot i que, formalment va ser de la plantilla de la universitat fins al 1946, els anys de la Segona Guerra Mundial (1939-1945) va estar a l'exèrcit i al centre de recerca en aerodinàmica de Göttingen (1942-1945).
Acabada la guerra, va ser nomenat professor associat de la universitat de Magúncia, en la qual va romandre fins al 1951 quan va obtenir la plaça de professor titular de la universitat de Tubinga. Es va jubilar en aquesta universitat el 1977. Durant aquest darrer període a Tubinga, va ser professor visitant a diverses universitats europees i americanes, especialment a la universitat de Wisconsin.
Wielandt és recordat per les seves contribucions a l'estudi dels grups de permutacions finits i infinits, entre les quals es troben els teoremes que porten el seu nom i la simplificació de la demostració dels teoremes de Sylow. En els primers anys del segle XXI, la universitat Tècnica de Berlín va portar a terme el projectes de editar i publicar els "diaris matemàtics" que Wielandt va anar escrivint a partir de 1942.

## Referències

* 1 2 Deutsch, Hadeler i Laffey, 1985, p. 1.
* ↑ Mehrmann i Schneider, 2002, p. 21.
* ↑ Siegmund-Schultze, 2009, p. 24-25.
* ↑ Mehrmann i Schneider, 2002, p. 20-21-25.
* ↑ Schneider, 2002, p. 2.
* ↑ Huppert i Schneider, 1994, p. 7 i ss..
* ↑ Hall, 1976, p. 204 i ss.
* ↑ Huppert i Schneider, 1994, p. 519 i ss..
* ↑ Knapp, 2006, p. 167.

## Bibliografia

* Deutsch, E.; Hadeler, K.P.; Laffey, T.J. «Preface» (en anglès). Linear Algebra and its Applications, Vol. 71, 1985, pàg. 1-3. DOI: 10.1016/0024-3795(85)90228-9. ISSN: 0024-3795.
* Hall, Marshall. The Theory of Groups (en anglès). AMS Chelsea Publishing, 1976. ISBN 0-8218-1967-4.
* Huppert, Bertram; Schneider, Hans. Helmut Wielandt: Mathematische Werke (en anglès). Walter de Gruyter, 1994. ISBN 3-11-012452-1.
* Knapp, Wolfgang «Some problems of Wielandt revisited» (en anglès). Journal of Algebra, Vol. 302, Num. 1, 2006, pàg. 167-185. DOI: 10.1016/j.jalgebra.2005.09.013. ISSN: 0021-8693.
* Mehrmann, Volker; Schneider, Hans «Anpassen oder nicht? Die Geschichte eines Mathematikers im Deutschland der Jahre 1933-1950» (en alemany). Mitteilungen der Deutschen Mathematiker-Vereinigung, Vol. 10, Num. 2, 2002, pàg. 20-26. DOI: 10.1515/dmvm-2002-0036. ISSN: 0947-4471.
* Schneider, Hans «Helmut Wielandt 19 December 1910–14 February 2001 A personal memoir» (en anglès). Linear Algebra and its Applications, Vol. 353, Num. 1-3, 2002, pàg. 1-3. DOI: 10.1016/S0024-3795(02)00378-6. ISSN: 0024-3795.
* Siegmund-Schultze, Reinhard. Mathematicians fleeing from Nazi Germany (en anglès). Princeton University Press, 2009. ISBN 978-0-691-14041-4.

## Enllaços externs

* O'Connor, John J.; Robertson, Edmund F. «Helmut Wielandt» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Dörflinger, Gabriele. «Helmut Wielandt». Historia Mathematica Haidelbergensis, 2009. [Consulta: 8 març 2022]. (alemany)
* Aznar, Enrique R. «Helmut Wielandt». Universidad de Granada, 2007. [Consulta: 8 març 2022]. (castellà)
* «Das Wielandt Projekt». Institut für Mathematik. Technische Universität Berlin. [Consulta: 8 març 2022]. (alemany)